
În prima jumătate a anului 1941 vor continua informaţiile 
referitoare la activitatea diverselor structuri ale dictaturii 
staliniste. Reprezentantii regimului totalitar raportau 
comitetului regional Cernăuți al Partidului Comunist 
(bolşevic) al Ucrainei despre succesele obţinute în direcţia 
instaurării şi consolidării puterii sovietice. În ianuarie 1941, 
conducerea organizaţiei regionale a comsomolului raporta 
partidului scump că în ţinutul „eliberat” îşi desfăşoară 
activitatea rodnică trei comitete orăşeneşti şi 14 comitete 
raionale ale Comsomolului Leninist, care coordonează 
munca a 208 organizaţii comsomoliste. Informaţia relata că 
în cadrul întreprinderilor industriale şi sistemului feroviar 
activează 24 de organizaţii, în mijlocul tineretului de la sate 
- 39, în instituţiile de învăţământ superior şi mediu de 
specialitate - 5, în şcolile medii şi medii incomplete - 36, în 
instituţiile de stat sovietice - 65 de organizaţii 
comsomoliste. Organizaţia regională a comsomolului era 
compusă, la acea vreme, din 1.810 membri şi 3 candidaţi 
în membri ai comsomolului. 366 de tineri aveau vârsta 
până la 17 ani, 391 erau cu vărsta între 18 şi 19 ani, iar 
260 de membri - cu vârsta între 20 şi 21 de ani. 803 
comsomolişti dispuneau de studii medii incomplete, 465 - 
aveau studii medii şi 63 - studii superioare. 57 de 

funcţionari şi 7 membri ocupau diverse posturi în sistemul 
de învăţământ al regimului totalitar stalinist. În rândurile comsomoliştilor se aflau 1.053 de ucraineni 
şi 785 de femei. 


În informaţie se menţiona faptul că pe parcursul celor şapte luni de instaurare şi consolidare a puterii 
sovietice, cu ajutorul comsomoliştilor în ţinut au fost citite peste 320 de lecţii, au avut loc 760 de 
discuţii cu tineretul de la oraşe şi sate, în cadrul cărora au fost abordate următoarele teme: „Despre 
Constituţia Sovietică”, „Despre viaţa tineretului în ţara socialismului”, „Despre organizaţia 


comsomolistă din Uniunea Sovietică”, „Despre viaţa colhoznicilor în U.R.S.S.”. 


Comsomoliştii puneau accentul în privinţa realizării cu succes a hotărârii Comitetului Central al 
Comsomolului Leninist din Ucraina „Referitor la crearea organizaţiilor pioniereşti în regiunile Cernăuţi 
şi Akerman”, ţinând să sublinieze că în ţinutul mioritic, la data de 20 ianuarie 1941, se aflau deja 
2.500 de pionieri, care „erau întotdeauna gata să lupte pentru cauza partidului comunist”. 


În prima jumătate a anului 1941, comsomoliştii, în colaborare cu membrii partidului şi reprezentanţii 
organelor staliniste de represalii, au participat activ la deportările în masă ale oamenilor de diferite 
naţionalităţi din actuala regiune Cernăuţi. Arestările românilor au început chiar din primele zile ale 
anului 1941. Astfel, la 2 ianuarie va fi încătuşat ţăranul Leon Socaci din Tereblecea, raionul Hliboca, 
născut în 1897, cu studii medii incomplete. Comisia Specială de pe lângă Comisarul Poporului pentru 
Afaceri Interne al U.R.S.S. îl condamnă la 5 ani de detenţie „pentru ajutorul acordat la trecerea ilegală 
a frontierei de stat”. Martirul a părăsit această lume plină de suferinţe pe data de 8 iulie 1942, într-un 
lagăr stalinist de muncă corecțională din regiunea Sverdlovsk, Federaţia Rusă. În aceeaşi zi, când 
nemuritoarea iarnă a îmbrăcat în argint codrii legendari ai Cosminului, este pus în lanţuri Alexandru 
Zegrea, născut în 1913, în mentionata localitate bucovineană. Fiind acuzat de autorităţile regimului 
totalitar de „activitate de spionaj”, primeşte şi el 5 ani de temniţă. Tot la 2 ianuarie, ţăranul Luca 
Balan, născut în 1880, în Pătrăuții de Jos, cu studii primare, va fi acuzat de „activitate subversivă”. Pe 
data de 7 ianuarie nimereşte în mâinile grănicerilor sovietici din Detaşamentul nr. 97 al Comisariatului 
Poporului pentru Afaceri Interne al U.R.S.S. muncitorul Grigore Museac din Igeşti, raionul Storojineţ, 
născut în 1922, care este lipsit de libertate pe un termen de 3 ani „pentru trecerea ilegală a frontierei 
de stat”. 


În a doua jumătate a lunii ianuarie, în actuala regiune Cernăuţi, se intensifică teroarea roşie. Pe data 
de 16 ianuarie, reprezentanţii organelor staliniste de represalii îl arestează pe românul Meletie 
Ciuprun, născut în 1880, în localitatea Tereblecea din raionul Hliboca, fiind acuzat de ,nedenuntare”. 
După un an de chinuri infernale, moare la 4 februarie 1942, într-un lagăr stalinist de muncă 
corecțională din regiunea Sverdlovsk, Federaţia Rusă. Tot în aceeaşi zi este încătuşată täranca 
Natalia Ciuprun, născută la 1884, tot în Tereblecea, neştiutoare de carte. Pe data de 18 octombrie, 
acelaşi an, va închide şi ea ochii pentru totdeauna, în acelaşi lagăr blestemat din regiunea 
Sverdlovsk a Federaţiei Ruse, unde s-a stins din viaţă scumpul ei soţ. Părinţii au trecut în lumea celor 
drepţi şi a rămas singur fiul Tudor, un tânăr de 16 ani, care va fi deportat în stepele pustii ale 
Kazahstanului, la 13 iunie 1941. 


În ziua de 16 ianuarie 1941 au fost arestaţi şi 8 locuitori ai satului Mămăliga, raionul Noua Suliţă. Din 
numărul lor făceau parte ţăranii Anton Codiţă, născut în anul 1922, cu studii medii incomplete; Simion 
Codiţă, născut în 1899; Vladimir Gheorghiţă, născut în 1911, şi Vasile Dârza, născut în 1906. Tustrei 
aveau studii primare. Totodată, în mâinile staliniştilor au intrat femeile: Liuba Codiţă, născută în 1924; 
Pelagheia Codiţă, născută în 1900, şi Sofia Codiţă, născută în anul 1920. În această zi va fi încătuşat 
muncitorul Gheorghe Codiţă, născut la 1913, cu studii medii incomplete. După 5 luni de interogatorii, 
Tribunalul Militar al Comisariatului Poporului pentru Afaceri Interne al U.R.S.S. îi condamnă la ani grei 
de temniţă „pentru trădarea patriei”. Simion Codiţă si Vladimir Gheorghiţă primesc câte 10 ani de 
detenţie. Gheorghe Codiţă va muri pe data de 12 august 1943, într-un lagăr stalinist de muncă 
corecțională. Aceşti martiri ai neamului, dorind să fie liberi, au încercat să treacă în patria istorică şi 
să scape de teroarea bolşevică, instaurată pe meleagurile mioritice. 


Pe data de 18 ianuarie, spre hotarul instalat de sovietici la finele cireşarului istoric, pornesc 2 ţărani 
din localitatea Negrinţi (Negreni), acelaşi raion. Sunt reţinuţi de către grănicerii sovietici din 
Detaşamentul nr. 23 al Comisariatului Poporului pentru Afaceri Interne al U.R.S.S. Serghei Capră, 
născut în 1922, cu studii primare, va fi condamnat la 10 ani de detenţie „pentru tentativa de trecere 
ilegală a frontierei de stat”. Al doilea român, Serghei Păduraru, născut în 1920, a închis ochii pentru 
totdeauna în ziua de 25 iulie 1942, într-un lagăr bolşevic de muncă corecțională din regiunea 
Sverdlovsk, Federaţia Rusă. La 18 ianuarie, în mâinile grănicerilor sovietici din Detaşamentul nr. 97 al 
Comisariatului Poporului pentru Afaceri Interne al U.R.S.S. nimereşte fostul soldat al Armatei 
Române, Dumitru Ascripcăriţei, născut la 1912, în localitatea Târnauca din raionul Herţa, care se 
întorcea acasă după terminarea manevrelor în interiorul patriei istorice. Fiind acuzat de „activitate de 


spionaj”, este transferat în Siberia, unde dispare fără urmă. Tot în aceeaşi zi, la graniţă este reţinut 
lon Fedor, elev al unei şcoli militare din oraşul Dorohoi, născut la 1924, tot în Târnauca. Acuzat şi el 


na 


de „activitate de spionaj” în favoarea României, va fi dus în Siberia pentru nimicire. 


Peste o săptămână, la 25 ianuarie, grănicerii sovietici îl arestează pe Zaharie Motrescu din Crasna, 
raionul Storojineţ, acuzat de „activitate de spionaj”. Fiind întemnițat în fiorosul lagăr stalinist de muncă 
corecțională din regiunea Sverdlovsk, moare pe data de 13 martie 1942. În aceeaşi zi va fi ferecat în 
lanţuri Ştefan Diaconovici din oraşul Storojineţ, născut la 1910. Pe data de 17 octombrie 1942, 
Comisia Specială de pe lângă Comisarul Poporului pentru Afaceri Interne al U.R.S.S. îl condamnă la 
8 ani de detenţie, fiindcă „era un element care prezintă un pericol social”. La 26 ianuarie, în mâinile 
grănicerilor stalinişti nimereşte Mihai Cobelia din Mihoreni, raionul Herţa, fiind condamnat la moarte 
„pentru trădarea patriei”. Sentința a fost executată în ziua de 22 decembrie 1942. Pe data de 27 
ianuarie este arestat Ştefan lutiş, născut la 1922, în Ostrita Herţei. Fiind transferat în regiunea 
Sverdlovsk, Federaţia Rusă, se stinge din viaţă la 28 februarie 1943. 


În anul 1941, teroarea stalinistă capătă amploare. În luna ianuarie, în închisoarea cernăuţeană nr. 1, 
destinată pentru 700 de deţinuţi, se aflau 1.679 de „duşmani ai poporului”. În penitenciarul nr. 2 din 
centrul regional, autorităţile bolşevice au aruncat după gratii 439 de băştinaşi fără vină. Pentru a 
obţine mărturiile necesare, în timpul interogatoriilor anchetatorii foloseau diverse metode de tortură. 
Una dintre ele purta denumirea „meciul de fotbal”. În timpul acestei proceduri, întemnitatul era 
introdus într-o cameră, podeaua căreia, fiind unsă cu ceară şi lustruită până la luciu, devenea foarte 
lunecoasă. În cele patru unghere ale încăperii se plasa câte un temnicer, aşteptând apariţia victimei. 
Nenorocitul, fiind lovit cu putere în coaste, cădea jos şi aluneca până la picioarele altui călău, care îi 
aplica lovitura următoare. Astfel, osânditul se transforma într-o minge de fotbal, bătută necruţător cu 
pumnii şi picioarele de către cei patru „judecători”. Când cel interogat îşi pierdea cunoştinţa, era udat 
cu apă şi execuţia continua. Bieţii oameni semnau toate hârtiile, nefiind în stare să suporte chinurile 
infernale. 


Această metodă de tortură socialistă, folosită pe larg în beciurile fioroase ale închisorilor bolşevice, a 
devenit cunoscută datorită mărturiilor, lăsate de către Constantin Andrieş, născut la 1902, în 
localitatea Culiceni, fostul judeţ Dorohoi al României, încadrată la finele lunii iunie 1940, în 
componenţa Uniunii Sovietice. Conform deciziei nr. 49 din 17 mai 1941 a Comisiei Speciale de pe 
lângă Comisarul Poporului pentru Afaceri Interne al U.R.S.S., românul va fi pedepsit cu 3 ani de 
detenţie şi întemnițat în lagărul stalinist de muncă corecțională din oraşul Vorkuta, Federaţia Rusă. A 
scăpat cu zile din împărăţia infernului, întorcându-se, la 1947, la vatră. E unul dintre acei puţini martiri 
ai neamului, căruia destinul i-a hărăzit o viaţă lungă ca să povestească urmaşilor despre teroarea 
instaurată în fostul Gulag sovietic. 


În ziua de 6 februarie 1941, reprezentanţii Secţiei Raionale Herţa a Direcţiei Regionale Cernăuţi a 
Comisariatului Poporului pentru Afaceri Interne al U.R.S.S. o arestează pe täranca Maria Băhnărel, 
născută în 1918, în satul Probotesti, fostul judeţ Dorohoi al României, acuzată de ,nedenuntare”. Pe 
data de 7 mai, acelaşi an, Comisia Specială de pe lângă Comisarul Poporului pentru Afaceri Interne 
al U.R.S.S. adoptă hotărârea privind deportarea ei în Siberia. Împreună cu mama, au apucat drumul 
calvarului copiii: Mihai, născut în 1936; Toader, născut în 1939; Verginia, născută în 1940. Averea 
indicată a persecutatilor constituia o casă si 5 hectare de pământ. 


Tot pentru ,nedenuntare” va fi încătuşată, la 12 februarie, acelaşi an, şi täranca Natalia Andros din 
localitatea Târnauca Hertei, născută în 1910. Soţul ei, Nicolae Andros, în perioada interbelică a fost 
membru al unui partid cu vederi democratice din România. În timpul instaurării dictaturii bolşevice în 
Ţinutul Herţa, se afla în rândurile Armatei Române. Conform legislaţiei sovietice, soţia trebuia să 
înainteze autorităţilor staliniste un denunt, în care să indice faptul despre activitatea anterioară a 


soţului în această organizaţie politică. Täranca n-a procedat după cum cerea litera legilor primului stat 
socialist din lume şi nimereşte în beciurile cazematelor bolşevice. Pe data de 10 iunie, „troika 
operativă” a Direcţiei Regionale Cernăuţi a Comisariatului Poporului pentru Securitatea de Stat al 
U.R.S.S. adoptă hotărârea privind deportarea româncei în Gulagul sovietic. Cu scumpa lor mamă au 
pornit spre împărăţia celui mai straşnic sistem de reprimare şi copiii: fiul Gheorghe, născut în 1932, şi 
fiica Georgeta, născută în 1933. Când Nicolae Andros, fiind lăsat la vatră, în 1942, s-a întors în satul 
natal, a găsit casa pustie şi averea devastată. 


După două săptămâni, în ziua de 28 februarie 1941, în mâinile călăilor comunişti intră altă tärancä, 
Elena Ailincăi, născută în 1912, tot în satul hertean Târnauca din fostul judeţ Dorohoi al României, 
fiind acuzată de reprezentanţii organelor staliniste de represalii de „activitate subversivă”. Odată cu 
declanşarea operaţiunilor militare între România şi imperiul sovietic, românca va fi scoasă din 
închisoarea cernăuţeană şi, împreună cu alţi deţinuţi, porneşte spre Nistru. În urma unui 
bombardament aerian, reuşeşte să evadeze de sub escortă, întorcându-se în satul natal, unde s-a 
stins din viaţă în 1942. A murit în floarea vârstei, la 30 de ani, fiindcă sănătatea ei a fost zdruncinată 
în beciurile fioroase ale cazematelor sovietice, unde anchetatorii penali, pentru a obţine declaraţiile 
necesare, foloseau în timpul interogatoriilor toate mijloacele de tortură puse din belşug la dispoziţia 
lor de către regimul totalitar bolşevic. 


Fiecare femeie arestată era supusă batjocurilor si înjosirilor. Fiind dezbrăcată până la brâu, unul 
dintre călăi se plasa în spatele nenorocitei, ţinând-o vârtos de coatele braţelor, iar altul, întinzându-i 
cu o mână sânu-i gol, îl lovea fără milă cu cantul unei rigle mari şi grele, care se găsea în cea de a 
doua mână a cäläului, pricinuindu-i bietei fiinţe dureri insuportabile. Când anchetatorii oboseau, 
victima era introdusă în „cuşca câinelui” - o cameră întunecoasă cu suprafaţa de 2 metri pătraţi, fiind 
ţinută zile în şir fără hrană şi apă. După aceste procedee de anchetare socialistă, osândita, ajunsă la 
culmea disperării, semna toate hârtiile cu învinuiri false, pregătite anterior, conform cărora nevinovata 
devenea vinovată şi pecetluită cu straşnicul nume de „duşman al poporului”. 


În iarna anului 1941, căpitanul Martynov, unul dintre conducătorii Direcţiei Comisariatului Poporului 
pentru Securitatea de Stat al U.R.S.S. din regiunea Cernăuţi, adresează lui Ivan Grusetki, primul 
secretat al comitetului regional Cernăuţi al Partidului Comunist (bolşevic) al Ucrainei, un raport, în 
care semnala faptul că în ziua de „28 ianuarie 1941, locuitorii satelor Horecea Urbană, Horecea 
Mănăstirii, Boian, Ostrita, Mahala au organizat o trecere în masă a frontierei. La o depărtare de 3 
kilometri de la frontieră, ei au fost descoperiţi de către detaşamentul de călăreţi al pichetului de 
grăniceri, în colaborare cu reprezentanţii operativi ai Direcţiei Comisariatului Poporului pentru Afaceri 
Interne. În timpul efectuării acestei „operaţiuni”, au fost ucise 12 persoane, 53 — reţinute şi doar 2 
oameni au avut norocul să treacă frontiera”. 


Dacă raportul lui Martynov conţine adevărul, atunci se face lumină în privinţa primului masacru de la 
Lunca, din iarna anului 1941. Până în prezent se ştia că, dorind să scape de odiosul regim stalinist, în 
noaptea de 27 spre 28 ianuarie 1941, peste 150 de locuitori din regiunea Cernăuţi, conduşi de către 
profesorul şcolar Vasile Morărean din Ostrita Hertei, au hotărât să treacă clandestin în România. 
Lângă localitatea Lunca din raionul Herţa, oamenii sunt întâmpinați de gloantele grănicerilor sovietici. 
Zăpada puhavă şi moale va fi stropită cu sângele celor mai buni fii şi fiice ale Bucovinei. Din raport 
reiese că la Lunca şi-au făcut apariţia 67 de martiri. 


În privinţa românilor, care au căzut secerati de gloantele grănicerilor sovietici, datele din raportul 
căpitanului Martynov coincid cu informaţiile păstrate în documentul descoperit în fondurile Arhivei 
Direcţiei Ministerului Afacerilor Interne al Ucrainei din regiunea Cernăuţi, care ne comunică faptul că 
în ziua de 29 ianuarie 1941, comisia alcătuită din locotenentul Lubinenko, comandantul pichetului de 
grăniceri nr. 25, felcerul militar Subotin si sublocotenentul Stronenko, au întocmit un act despre 


moartea unor persoane, care au „încercat să violeze frontiera de stat”. În dimineaţa zilei de 28 
ianuarie, la orele 6 şi 15 minute, la Lunca au fost împuşcaţi martirii: Mosariuc Andrei al lui lon, în 
vârstă de 41 de ani; Burlă lon - 35 ani, Teurean Osa... al lui lon - 32 ani, Voronca Gheorghe al lui 
Simion - 21 ani, Florea Eugenia - 28 ani, Mosariuc Andrei - 25 ani, laremei Vasile — 17 ani, Antonovici 
Veronica - 17 ani, Florea Nistor - 32 ani, Rodici lon — 45 ani, Florea Toader - 49 ani. Corpurile lor 
tinere, neînsufleţite au rămas în zăpadă până la căderea amurgului, coborând în groapa comună a 
iernii, săpată în pământul istoric şi plin de durere al Ţinutului Herţa, la ora 19. Nu se ştie numele celui 
de-al 12-lea martir, căzut la Lunca, fiindcă n-a fost identificat. 


Raportul în cauză menţionează că au fost reţinute 53 de persoane. Documentele păstrate în fondurile 
Arhivei de Stat a regiunii Cernăuţi semnalează că în mâinile călăilor bolşevici nimeresc 50 de oameni, 
dintre care 47 de bărbaţi şi trei femei. 20 de băştinaşi erau născuţi în localitatea Mahala, raionul Noua 
Suliţă, 14 - în localitatea Ostrita, raionul Herţa, 10 - în oraşul Cernăuţi, câte 2 - în localităţile Voloca şi 
Ceahor, raionul Hliboca, un martir a venit pe lume în satul Plaiul Cosminului (Molodia), iar altul a 
văzut lumina soarelui în oraşul Drobeta - Turnu Severin din România. În numărul celor arestaţi intrau 
48 de români şi 2 ucraineni. 44 de oameni aveau studii primare, unul, Vasile Morărean, poseda studii 
medii, iar 5 martiri nu ştiau carte. Lista arestatilor era compusă din 38 de ţărani, 11 muncitori si un 
profesor şcolar. 


Reiese că lista românilor căzuţi la Lunca în dimineaţa zilei de 28 ianuarie, s-a completat cu încă 3 
victime. Conform documentelor de arhivă, tot la Lunca au murit: Antonovici Dumitru, în vârstă de 32 
de ani; Doroş Toader — 26 ani, Cute Toader — 46 ani. În urma cercetărilor întreprinse, s-a constatat că 
românul Gheorghe Voronca, secerat de gloantele grănicerilor stalinişti la Lunca, s-a născut în 
Horecea Urbană, o suburbie a oraşului Cernăuţi. Părinţii săi, Voronca Simion al lui Nichita, născut în 
1891, şi Voronca Eugenia a lui Constantin, născută în 1900, împreună cu copiii: Florea, Eleonora, 
Grigore, Ştefania, conform deciziei Comisiei Speciale de pe lângă Comisarul Poporului pentru Afaceri 
Interne al U.R.S.S. din 26 aprilie 1941, vor fi deportaţi în Siberia, fiind acuzaţi de faptul că „erau rude 
cu un trădător al patriei”. În Horecea Urbană au venit pe lume şi martirii Veronica (Viorica) Antonovici 
şi Nistor Florea. Lui Toader Doroş, care a încercat să treacă frontiera în România şi a murit la Lunca, 
i-a rămas soţia, Eugenia, cu doi copii. Lui Toader Cute, care a căzut la Lunca, i-a rămas soţia 
Domnica şi copiii: loan şi Aurelia. 


Pentru cei arestaţi încep interogatoriile. Timp de 2 luni, întemniţaţii sunt supuşi diverselor metode de 
tortură. În zilele de 28-31 martie 1941, Tribunalul Militar al Armatei a 12-a a Districtului Militar Special 
Kiev, în şedinţa de judecată, ţinută în localul închisorii cernäutene, declară sentinţa în privinţa 
participanţilor la evenimentul sângeros de la Lunca, din luna ianuarie. 12 martiri (11 români şi un 
ucrainean) sunt condamnaţi la moarte: Boiciuc lon al lui Mihai, născut în 1910; Bujenita Florea al lui 
Simion, născut în 1907; Cudla lon al lui Andrei, născut în 1907; Eremei Toader al lui Simion, născut în 
1910. Toţi patru s-au născut în localitatea Mahala din raionul Noua Suliţă. Gureliuc Ştefan al lui 
Gavrilă, născut în 1915; Medvighi Gheorghe al lui lon, născut în 1910; Morărean Vasile al lui 
Gheorghe, născut în 1913; Toderean lon al lui Constantin, născut în 1908. Ei au venit pe lume în 
satul Ostrita, raionul Herţa. Tihon Vasile al lui Maftei, născut în 1911; Voronca llie al lui lon, născut în 
1911. Ambii au văzut lumina soarelui în oraşul Cernăuţi. Moraru Vasile al lui lon, născut în 1918, în 
localitatea Ceahor. Tot la moarte a fost condamnat şi ucraineanul Guzma Petru al lui Nicolae, născut 
în 1922, în Cernăuţi. 


Alţii, 38 de martiri (37 de români şi un ucrainean) au primit câte 10 ani de puşcărie. Ei vor fi închişi în 
lagărele staliniste de muncă corecțională. Martirii sunt clasificați de către autorităţile bolşevice ca 
„trădători ai patriei socialiste” şi „membri ai organizaţiilor contrarevolutionare”. Decizia dată este 
primită datorită faptului că la 8 martie 1941, Prezidiul Sovietului Suprem al U.R.S.S. a adoptat 
Decretul, conform căruia toţi locuitorii, care s-au aflat până la 28 iunie 1940, pe teritoriul actualei 


regiuni Cernăuţi, au fost declaraţi „cetăţeni sovietici”. În lagărele comuniste au murit: Chificeac 
Nicolae al lui Dumitru, născut în 1900; Crăiuţă Gheorghe al lui Zaharie, născut în 1898; Doroş lacob 
al lui Vasile, născut în 1906; Momolea Dumitru al lui Condrat, născut în 1900; Momolea lon al lui 
Vasile, născut în 1910; Polişciuc Nicolae al lui Nichita, născut în 1900; Sanduleac lon al lui Ilie, 
născut în 1903. Toţi şapte s-au născut în satul Mahala din raionul Noua Suliţă. Horenciuc llie al lui 
Gheorghe, născut în 1910; Horenciuc Nistor al lui Gheorghe, născut în 1919; lonet Zaharie al lui 
Simion, născut în 1913; Raţă lacob al lui Simion, născut în 1898. Ei au venit pe lume în localitatea 
Ostrita, raionul Herţa. Hotinceanu Radu al lui Constantin, născut în 1922; Tcaciuc llie al lui Toader, 
născut în 1924. Ambii din oraşul Cernăuţi. Gorda Vasile al lui Toader, născut în 1920; Zaharciuc 
Dumitru al lui Procopie, născut în 1923. Amândoi au văzut lumina soarelui în localitatea Voloca din 
raionul Hliboca. Bezergheanu Grigore al lui Mihai, născut în 1897, în oraşul Drobeta — Turnu Severin; 
Sarafincean Ştefan al lui Gheorghe, născut în 1924, în satul Plaiul Cosminului (Molodia), raionul 
Hliboca. În lagăr a închis ochii pentru totdeauna şi ucraineanul Pavlovici Nicolae al lui Flor, născut în 
1914, în Cernăuţi. 


Din cei 67 de oameni, dornici de libertate, ajunşi la Lunca, în dimineaţa zilei de 28 ianuarie 1941, 15 
au căzut în Valea Plângerii, 12 martiri vor fi condamnaţi la moarte (sentintele au fost executate la 
finele lunii iunie 1941) şi 18 bästinasi au murit în blestematele lagăre staliniste de muncă 
corecțională. Nu se ştie până astăzi numele celor doi bucovineni, care au avut norocul să treacă în 
Patria istorică, dacă dăm crezare raportului amintit, în acea sângeroasă zi de 28 ianuarie 1941. 

Ecoul măcelului de la Lunca, din ianuarie 1941, s-a 
răspândit repede în ţinut. Cei rămaşi acasă au aflat despre 
marea tragedie de la ţăranii din localităţile hertene, 
mobilizați pentru a săpa gropi, în care au fost aruncaţi 
morţii. Ce proporţii trebuia să atingă teroarea dezlănţuită 
de regimul totalitar comunist, ca după 10 zile, către 
frontiera instalată de sovietici la finele cireşarului istoric, să 
se îndrepte al doilea grup de oameni, îndrumați de Vasile 
Moldovan, secretarul Consiliului Sătec Mahala, raionul 
Noua  Suliţă?.. Înseamnă că locuitorii meleagurilor 
voievodale au băut paharul suferințelor până la fund şi 
povara era atât de grea, încât răbdarea devenea 
insuportabilă. Persecuţiile nu mai aveau sfârşit. Dorul de 
libertate era atât de mare, încât nu-l putea opri nici 
moartea. Fulgii cădeau ca nişte stele, luminând calea 
pământenilor, mânati de realitatea crudă a evenimentelor 
petrecute în ţinutul mioritic în primul an de dictatură 
bolşevică. 


, Täcänit de mitraliere, explozii de grenade, lätrat de câini, 
gemetele celor răniţi şi... petele de sânge care se 
transformau în bălți pe zăpada dintre gardurile de sârmă 
ghimpată ce aduseseră înstrăinarea şi tragedia”. Noaptea 
images/stories/autori/Grior.. Petru 2 jpgp- a transformat într-un infern. Nu se ştie numărul şi lista 
martirilor căzuţi la Lunca, în luna februarie 1941, fiindcă 
românii secerati de gloantele grănicerilor sovietici din Detaşamentul nr. 97 al Comisariatului Poporului 
pentru Afaceri Interne al U.R.S.S. „n-au fost identificaţi”. Despre aceasta se menţionează într-un 
document din 28 martie 1941, semnat de către căpitanul Kurakov, pe atunci locţiitor al comandantului 
amintitului detaşament de grăniceri, păstrat în Arhiva Direcţiei Ministerului Afacerilor Interne al 
Ucrainei din regiunea Cernăuţi. În urma cercetărilor întreprinse s-a descoperit că în acea noapte 
infernală, lângă satul Lunca, a murit tânărul Hostiuc Florea al lui Ilie, fiul mezin al Anei Hostiuc, născut 
în 1922, în localitatea Mahala, fostul judeţ Cernăuţi al României. 


Cei căzuţi sunt aruncaţi în patru gropi comune, rămânând să-şi doarmă somnul veşnic în Lunca 
Prutului şi în Valea Plângerii, unde se nasc legendele şi cântă doinele, unde plâng izvoarele şi se 
întâlnesc anotimpurile, unde se adună dorurile şi se eternizează clipele. Aici visează părinţii şi 
freamătă glia strămoşească. În anul 1942, când în ţinutul mioritic activau organele administrative 
româneşti, au fost întreprinse acţiuni de deshumare a martirilor. Sunt scoase rămăşiţele pământeşti 


ale osânditilor numai dintr-o groapă comună, fiindcă celelalte trei erau înnămolite. Osemintele celor 
deshumati vor fi aduse în satul Mahala din raionul Noua Suliţă şi înmormântați creştineşte. Aici ei s- 
au născut şi de aici au trecut în nemurire. 


În ziua de 8 februarie 1941 vor fi arestate 42 de persoane de origine română şi un ucrainean. În 
mâinile staliniştilor nimeresc 42 de bărbaţi şi o femeie. În numărul întemniţaţilor au intrat 41 de ţărani, 
un muncitor şi un funcţionar. 35 de oameni aveau studii primare, 2 - studii medii, 4 - studii medii 
incomplete, iar 2 martiri nu ştiau carte. În cazematele bolşevice au fost închişi 42 de osânditi, născuţi 
în localitatea Mahala, raionul Noua Suliţă, şi un martir, Gheorghe Găină, care a văzut lumina zilei în 
oraşul Cernăuţi. 


Pe data de 14 aprilie 1941, Tribunalul Militar al Armatei a 12-a a Districtului Militar Special Kiev 
declară sentinţa în privinţa participanţilor la evenimentul sângeros din luna februarie. Sunt 
condamnaţi la moarte mahalenii: Balan Dumitru al lui Nicolae, născut în 1912; Bujenita lon al lui 
Toader, născut în 1912; Costan Dumitru al lui lon, născut în 1907; Doroş Vasile al lui lon, născut în 
1898; lremie Vasile al lui Mihai, născut în 1923; Magdalin Martin al lui Constantin, născut în 1914; 
Maiorschi Mihai al lui Onufrie, născut în 1900; Moldovan Vasile al lui lon, născut în 1913; Nandriş 
Dumitru al lui Ilie, născut în 1920; Petriuc Toader al lui lon, născut în 1899; Purici Nicolae al lui 
Constantin, născut în 1897. Tot la moarte a fost condamnat şi cernäuteanul Găină Gheorghe al lui 
lon, născut în 1920. E posibil că osemintele lor se află în Cimitirul Vechi din oraşul Cernăuţi, unde îşi 
dorm somnul veşnic cei 400 de martiri ai neamului, executaţi de către organele sovietice de represalii 
în iunie 1941. 


Ceilalţi martiri au primit câte 10 ani de detenţie, fiind întemnițați în lagărele staliniste de muncă 
corecțională din fosta Uniune Sovietică, unde au murit: Bujeniţa Vasile al lui Simion, născut în 1920; 
Burcovschi Constantin al lui lon, născut în 1919; Cernăuţan Vasile al lui lon, născut în 1924; Cova 
Nicolae al lui Condrat, născut în 1909; Dascaliuc Ştefan al lui Florea, născut în 1901; Grigorciuc 
Victor al lui Ştefan, născut în 1921; Lencoste Gheorghe al lui Alexandru, născut în 1920; Magdalin Ilie 
al lui Constantin, născut în 1904; Mosoriucă Constantin al lui lon, născut în 1920; Vasiliniuc lon al lui 
llie, născut în 1922; Zapotinschi lon al lui Dumitru, născut în 1920. 


După masacrele sângeroase de la Lunca, din lunile ianuarie-februarie 1941, intrate în istoria plină de 
durere a actualei regiuni Cernăuţi ca unele din crimele odioase din prelungul şir de fărădelegi 
săvârşite de puterea sovietică împotriva băştinaşilor, au început deportările rudelor „trădătorilor patriei 
socialiste”. În numărul acestor rude a fost inclusă de către regimul totalitar stalinist şi Ana Hostiuc, 
născută în 1889, în localitatea Mahala din Bucovina, un sat mare şi frumos, aşezat în pitoreasca Vale 
a Prutului, încadrat la acea vreme în componenţa imperiului austro-ungar. Când s-a despărţit de 
copilăria-i de farmec plină, bunii săi părinţi au dat-o la şcoală, dorind ca fiica lor, ageră la minte, să 
înveţe carte. Ana a absolvit şase clase. Dorul de cunoştinţe îi îndreaptă paşii spre bogata Bibliotecă a 
filialei din Mahala a Societăţii pentru Cultura şi Literatura Română în Bucovina. Va sorbi cu nesat din 
izvorul nesecat al cărţii, devenind apoi membră a acestei Societăţi culturale. În perioada interbelică, 
destinul ei s-a unit cu destinul lui llie Hostiuc. Din dragostea lor mare şi curată au venit pe lume doi 
feciori, unul mai frumos ca altul. Durerea a lovit-o cu necrutare în 1925, când scumpul ei soţ se stinge 
din viaţă şi ea rămâne cu doi copii, pe care trebuia să-i crească şi să-i dea în rând cu lumea. 
Îndurând cu fermitate toate greutăţile timpului, mama i-a văzut mari, voinici şi chipeşi la înfăţişare, 
aşa cum sunt mai toţi mahalenii. Tinerii erau harnici, pretuiau munca şi bunătatea pământului, lăsat 
ca moştenire de neuitatul lor părinte. Sperau să întemeieze gospodării trainice în satul de obârşie, 
conform tradiţiilor strămoşeşti. 


Peste Tara codrilor de fagi, unde locuiau urmaşii dacilor liberi, a coborât întunericul puterii sovietice. 
Satrapii din Kremlin s-au năpustit ca nişte corbi de pradă asupra meleagurilor voievodale, aducând cu 
ei lacrimi şi durere. A început epoca stalinistă, epoca de jaf şi teroare. Însă băştinaşii trăiau cu dorul 
de libertate în inimi. Ei nu vroiau să se împace cu fărădelegile săvârşite de către tâlharii de la Răsărit 
şi porneau spre Patria istorică. 


În noaptea de 27 spre 28 ianuarie 1941, 67 de locuitori din ţinut au hotărât să treacă clandestin în 
România. Coloana numeroasă a românilor şi-a făcut apariţia lângă localitatea Lunca din raionul 
Herţa, în dimineaţa zilei de 28 ianuarie, fiind întâmpinată de gloantele grănicerilor comunişti. Au căzut 
15 martiri. Alţii sunt arestaţi şi timp de două luni vor fi supuşi interogatoriilor. Printre acei, care au 
nimerit în mâinile călăilor stalinişti, s-a aflat şi Constantin Hostiuc, fiul mai mare al Anei Hostiuc din 
Mahala, născut în 1919. Autorităţile sovietice îl condamnă la 10 ani de detenţie într-un lagăr bolşevic 
de muncă corecțională „pentru trădarea patriei”. A rămas sărmana mamă fără fecior. 


După 10 zile, spre frontiera de la Lunca se îndreaptă al doilea grup de bucovineni, dornici de 
libertate. Ei, ca şi martirii din luna ianuarie, nimeresc sub focul ucigător al mitralierelor sovietice. În 
acea noapte infernală de februarie 1941, lângă satul Lunca, va fi secerat de gloantele stalinistilor şi 
tânărul Florea Hostiuc, fiul mezin al Anei Hostiuc, născut în 1922. El vroia să treacă în România. 


Au părăsit-o pentru totdeauna scumpii ei feciori, pornind pe calea neîntoarcerii, lăsând-o pe buna lor 
mamă singură în această lume plină de durere şi suferinţă. La 19 februarie 1941, călăii bolşevici au 
bătut şi în uşa casei îndoliate. Au ferecat mâinile tärancii si la 7 mai 1941, Comisia Specială de pe 
lângă Comisarul Poporului pentru Afaceri Interne al U.R.S.S. adoptă hotărârea, conform căreia Ana 
Hostiuc este deportată în ţinutul Krasnoiarsk din Federaţia Rusă, fiindcă „era rudă cu trädätorii 
patriei”. Averea ei va fi confiscată de către stalinisti. A ajuns în împărăţia fngheturilor veşnice, unde 
zbirii lui Stalin îşi băteau joc în modul cel mai barbar de sărmanii osânditi. A ajuns în Gulagul 
comunist, ca să-şi plângă feciorii pierduţi, pe care cu cântecele neamului i-a legănat, cu dorul şi 
bunătatea pământului i-a hrănit, cu dragostea şi vorba dulce a mamei i-a educat, crescându-i ca să-i 
fie ajutor şi sprijin la bătrâneţe. Vroia să fie soacră mare, stimată de rudele sale şi de locuitorii satului. 
Dorea să aibă nepoți, să le spună poveşti cu Ilene Cosânzene şi Feti-Frumosi în nopţile lungi de 
iarnă, când lemnele trosnesc în gura sobei şi gerul pune flori de gheaţă la ferestre. A venit invazia de 
la Răsărit şi au căzut scumpii ei feciori. Au căzut ca doi brazi doborâti de furtună. Pentru care vină?.. 
După 3 ani de chinuri cristice, în 1944, a închis şi ea ochii pentru totdeauna. A murit în Siberia, 
departe de glia străbună. A murit cu inima sfâşiată de întrebări şi suferinţă. Poate până astăzi sufletul 
ei rătăceşte prin taigaua siberiană şi nu-şi găseşte alinare... 


La evenimentele sângeroase de la Lunca, din iarna anului 1941, au participat ţăranii Florea Bujenita, 
născut în 1907; lon Bujenita, născut în 1912; Vasile Bujeniţa, născut în 1920. Tustrei au văzut pentru 
prima dată lumina zilei în localitatea Mahala din raionul Noua Suliţă. Primii doi români vor fi 
condamnaţi la moarte „pentru trădarea patriei”. Al treilea bucovinean va primi 10 ani de detenţie, 
închizând ochii pentru totdeauna într-un lagăr stalinist de muncă corecțională din regiunea 
Sverdlovsk, Federaţia Rusă. Rudele lor, rămase acasă, au fost incluse în listele „elementelor care 
prezintă un pericol social”. Conform deciziei „troicii operative” a Direcţiei Regionale Cernăuţi a 
Comisariatului Poporului pentru Securitatea de Stat al U.R.S.S. din 22 mai 1941, apucă drumul 
Siberiei Domnica Bujenita, născută în 1891; Maria Bujeniţa, născută în 1918; Elena Bujeniţa, născută 
în 1922. Toate au venit pe lume în satul Mahala din pitoreasca Vale a Prutului istoric. Ele sunt scoase 
cu forţa din case de către zbirii regimului totalitar stalinist. Nicolae Bujeniţa, născut în 1918, fiind scos 
împreună cu celelalte românce, reuşeşte să evadeze de sub escortă, găsindu-şi adăpost în locuinţa 
consăteanului Gheorghe Socolovschi. 


După 4 zile, hotărăşte să părăsească ascunzisul, crezând că primejdia a luat sfârşit. Văzând că a 
rămas singur, tânărul s-a îndreptat către hotarul de la Lunca, sperând să ajungă în Patria istorică, 
pentru a căuta urmele fratelui mai mare, trecut în România, în toamna anului 1940. Nimereste în 
mâinile grănicerilor stalinişti pe data de 19 iunie 1941, fiind întemnițat în beciurile fioroase ale 
cazematelor comuniste. Odată cu începerea operaţiunilor militare între România şi Uniunea 
Sovietică, este transferat la Sverdlovsk, Federaţia Rusă, şi supus interogatoriilor. Sleit de puteri, 
flămând, cu dorul de rude şi Ţară în suflet, s-a stins din viaţă la 14 februarie 1942. A murit în floarea 
vârstei, fără lumânare, departe de glia străbună. A luat cu el tinereţea, care a venit pe neaşteptate şi 
s-a dus ca un amurg de seară, contopindu-se cu negura nopţii. Täranca Domnica Bujeniţa a trecut în 
lumea celor drepţi în 1948, în ţinutul Krasnoiarsk din Federaţia Rusă. De ce trebuia să moară în 
neagra străinătate aceşti români? Ce vină au avut ei fată de marele imperiu sovietic? Întrebări 
rămase fără răspuns. Numai glasul durerii continuă să răsune în Ţara de Sus, ca vocea unui clopot 
de argint, chemând la neuitare. 


În dimineaţa zilei de 8 februarie 1941, când autorităţile staliniste îi întemnitau pe mahalenii, 
participanţi la evenimentul sângeros de la Lunca, raionul Herţa, spre hotarul instalat de bolşevici la 
finele cireşarului se înfreaptă alt grup de bucovineni, dornici de libertate, numărând circa 40 de 
oameni. Lângă satul Tereblecea din raionul Hliboca, ei vor fi întâmpinați de gloanţele grănicerilor 
comunişti din Detaşamentul nr. 97 al Comisariatului Poporului pentru Afaceri Interne al U.R.S.S. În 
mijlocul acelora, care doreau să treacă în Patria istorică, se afla şi ţăranul Vasile Posteucă, născut în 
martie 1910, în localitatea Poieni-Bucovina, cu studii medii incomplete. Fiind rănit, este arestat şi 
aruncat în beciurile pline de groază ale închisorii cernäutene. Conform deciziei nr. 56-S din 15 iulie 
1942 a Comisiei Speciale de pe lângă Comisarul Poporului pentru Afaceri Interne al U.R.S.S., va fi 
privat de libertate pe un termen de 3 ani „pentru tentativa de trecere ilegală a frontierei de stat” şi 
închis în lagărul stalinist de muncă corecțională din oraşul Sverdlovsk, Federaţia Rusă. Au rămas 
mama, Zinaida, şi soţia, Elena, cu inimile sângerânde de durere şi nedreptate. 


Pe data de 14 februarie va fi arestat de către grănicerii sovietici tânărul Mihai Cărăuşu, născut în 
1924, în localitatea Târnauca, fostul judeţ Dorohoi al României, poseda studii primare. În ziua de 13 
iunie 1941, Tribunalul Militar al Comisariatului Poporului pentru Afaceri Interne al U.R.S.S. îl 
condamnă la 5 ani de detenţie „pentru trădarea patriei”. Rămân scumpii lui părinţi, Vasile si Aglaia 
Cărăuşu, fără fiu. 


Peste 2 zile, la 16 februarie, este încătuşat de reprezentanţii Direcţiei Regionale Cernăuţi a 
Comisariatului Poporului pentru Afaceri Interne al U.R.S.S. învățătorul Petru Gheorghian, născut în 
1900, în localitatea Monastârea din România, cu studii superioare, locuitor al oraşului Cernăuţi. Fiind 
acuzat de către autorităţile regimului totalitar de „activitate subversivă”, va fi împuşcat în localul 
închisorii cernäutene nr. 1, pe data de 28 iunie 1941, conform indicaţiilor călăului Mesik, fostul 


Comisar al Poporului pentru Securitatea de Stat al Republicii Sovietice Socialiste Ucrainene. 


În ziua de 21 februarie este arestată Ecaterina Gusman, născută în 1898, în oraşul Cernăuţi, 
absolventă a şcolii primare. La 18 aprilie 1941, Tribunalul Militar al Armatei a 12-a a Districtului Militar 
Special Kiev o condamnă la 3 ani de lagăr „pentru trădarea patriei”. Tot în aceeaşi zi, în mâinile 
staliniştilor intră muncitorul lon Gusman, născut în 1919, în acest frumos oraş de pe malul istoricului 
Prut, având studii primare. Primeşte 5 ani de detenţie. Al treilea condamnat devine cernäuteanul 
Nicolae Gusman, născut în 1888. Moare pe data de 14 martie 1941, în închisoarea nr. 1 din Cernăuţi. 
Peste 3 zile, va fi încătuşat de reprezentanţii organelor sovietice de represalii Vasile Brädoteanu, 
născut în 1911, în localitatea Dorogoiesti din România, locuitor al oraşului Cernăuţi. Comisia Specială 
de pe lângă Comisarul Poporului pentru Afaceri Interne al U.R.S.S., pe data de 4 noiembrie 1942, îl 
condamnă la 5 ani de detenţie într-un lagăr stalinist de muncă corecțională „pentru activitate 
subversivă”. 


A doua zi, staliniştii îl arestează pe muncitorul Mihai Dolinciuc, născut în 1912, în localitatea Dornesti 
din România, stabilit cu traiul în Cernăuţi. Este acuzat şi el de „activitate trădătoare”. Odată cu 
declanşarea operaţiunilor militare între România şi Uniunea Sovietică, românul va fi transferat în 
Siberia. Închide ochii pentru totdeauna pe data de 8 noiembrie 1941, în blestematul lagăr bolşevic din 
regiunea Sverdlovsk, Federaţia Rusă. 


După o iarnă sângeroasă, plină de durere, cu sutele de morţi în Lunca Prutului şi în pădurea Crasnei, 
cu jalea copiiilor rămaşi orfani, cu lacrimile mamelor, surorilor şi ale soțiilor, cu nedreptatea cuibărită 
în sufletele bătrânilor duşi în Siberia, pe acest picior de plai mioritic a coborât prima primăvară 
sovietică. A sosit timpul ploilor calde şi dătătoare de viaţă, vremea înstelatelor şi romanticelor 
amurguri, duioaselor şi neuitatelor concerte ale privighetorii. Pe întinsul paşnic al mândrelor poieni din 
codrii seculari ai Bucovinei s-a aprins candela lăcrimioarelor. Însă băştinaşii meleagurilor voievodale 
nu contemplau această frumuseţe, dăruită oamenilor de Domnul. Ei se ascundeau în casele lor, 
zăvorau uşile, închideau portile, stingeau lumina şi ascultau cu sufletul la gură tainele nopţii. În inimile 
localnicilor s-a strecurat frica. În ţinut domnea puterea stalinistă, care simboliza violenţa, represiunea, 
teroarea şi suferinţele umane îngrozitoare. Nimeni nu era încrezut în ziua de mâine. În orice moment, 
fiecare băştinaş, indiferent de vârstă, profesie sau naţionalitate, putea fi arestat şi aruncat în beciurile 
cazematelor bolşevice sau deportat în Siberii de gheaţă. 


Fărădelegile staliniste au început chiar la 1 martie, în Ziua märtisorului, fiindcă păgânii nu cunoşteau 
şi nu doreau să ştie despre datinile şi obiceiurile străbune. Cu sufletele pline de ură au deportat-o pe 
täranca Domnica Bodnar, născută în 1915, în localitatea Ropcea din raionul Storojineţ, acuzând-o de 
faptul că „era rudă cu un trădător al patriei”. Tot în aceeaşi zi de început de primăvară, satrapii 
bolşevici îl duc în pustiul stepelor kazahe pe micuțul Nicolae Bodnar, născut în 1940, în acelaşi sat 
Ropcea din Bucovina, fiindcă acest copil constituia cea mai mare primejdie pentru imperiul sovietic şi 
trebuia să fie nimicit. Pe data de 1 martie, Comisia Specială de pe lângă Comisarul Poporului pentru 
Afaceri Interne al U.R.S.S. adoptă hotărârea privind deportarea tânărului Toader Bogatâreţ, născut în 
1924, în localitatea Budenit, din acelaşi raion Storojineţ, fiindcă şi el „era rudă cu un trădător al 
patriei”. Tot din Budenit vor fi deportaţi ţăranii Victor Bogatâreţ, născut în 1889, şi Zinovia Bogatâreţ, 
născută în 1904. Alte „rude ale unui trădător de patrie” au fost descoperite, tot în aceeaşi zi, în 
localitatea Crasna. Copiii: Dionis, născut în 1934, şi Eleonora, născută în 1927, împreună cu mama 
lor, Elena Bruja, născută în 1900, pornesc spre locurile îndepărtate ale fostei Uniuni Sovietice, 
părăsind mândrul plai natal de la poalele Carpaţilor. 


La începutul lunii iunie 1940, Haralambie Cantoreanu, născut în 1910, în pitoreasca localitate Hreatca 
din Ţinutul Hertei, a fost mobilizat în rândurile Armatei Române şi înrolat în Regimentul 39 Infanterie, 
dislocat în oraşul Roman. În martie 1941, fiind lăsat la vatră, porneşte spre satul natal, unde-l 
aşteptau bunica, în vârstă de 90 de ani, scumpa lui mamă, tânăra-i soţie, fraţii şi sora. A pornit în 
primăvară, călăuzit de steaua destinului său, care licărea în îndepărtatul Univers. Reţinut de către 
grănicerii sovietici pe data de 6 martie, va fi întemnițat în groaznica închisoare din Cernăuţi, unde au 
loc interogatoriile drastice. Odată cu începerea operaţiunilor militare între România şi fostul imperiu 
bolşevic, este transferat în oraşul Sverdlovsk din Federaţia Rusă. A rămas fără rude, singur în faţa 
destinului său, chinuit de gânduri rebele. Viaţa lui a devenit o lumânare, flacăra căreia se apropia de 
sfârşit. În ziua de 11 decembrie 1941, când fulgii cădeau ca nişte stele şi iarna venise din legendă ca 
o pasăre măiastră, martirul din Hreataca, bolnav şi flămând, vinovat fără vină, a trecut în lumea celor 
drepţi. A murit departe de baştină urmaşul voievodului Ştefan, a murit cu o mare durere în suflet în 
lagărul stalinist de muncă corecțională din Sverdlovsk. Peste 16 luni, când românul dormea în 
pământul străin al Siberiei, la 3 aprilie 1943, Comisia Specială de pe lângă Comisarul Poporului 
pentru Afaceri Interne al U.R.S.S. îl condamnă la 3 ani închisoare „pentru trecerea ilegală a frontierei 
de stat”. 


- Va urma - 

În anul 1942, în diverse locuri din nemărginitul Gulag 
stalinist, care se întindea de la râul Nipru până la Extremul 
Orient, părăseau această lume, în chinuri cristice, martirii 
neamului nostru. Alţi români, arestaţi de către autorităţile 
sovietice în 1940-1941 şi transferați în interiorul fostului 
imperiu bolşevic, erau condamnaţi la ani grei de suferinţă. 


lanuarie însângerat 


Chiar pe data de 1 ianuarie, în lagărul comunist de muncă 
corecțională din regiunea Sverdlovsk a Federaţiei Ruse, se 
stinge din viaţă cernäuteanul Gheorghe al lui Nicolae 
Cernuşcă, născut la 1909. Muncitorul a nimerit în mâinile 
călăilor stalinişti în ziua de 11 august 1940, fiind acuzat de 
faptul că în perioada interbelică a fost „membru al unui 
partid contrarevolutionar din România”. Interogatoriile 
bestiale au durat 15 luni. Martirul va fi supus celor mai 
feroce metode de tortură sovietică. Când românul îşi 
dormea somnul de veci în pământul străin al Siberiei, 
Comisia Specială de pe lângă Comisarul Poporului pentru 
Afaceri Interne al U.R.S.S., pe data de 8 aprilie 1942, îl 
condamnă la moarte. În Uniunea Sovietică şi mortii, incluşi 
"în categoria „duşmanilor poporului”, erau supuşi 

A doua zi, 2 ianuarie, în locul exilului din regiunea 
Kemerovo a Federaţiei Ruse, trece în lumea celor drepţi täranca Saveta a lui Nicolae Scriculeac din 
orăşelul Noua Suliţă, născută la 1890, deportată în neagra străinătate, fiindcă era „soţia unui fost 
membru al unui partid contrarevolutionar”. Împreună cu ea, apucă drumul calvarului soţul, Gheorghe 
al lui Ştefan Scriculeac, născut la 1884, neştiutor de carte, ţăran, şi copiii: lon, născut la 1922; Elena, 
născută la 1926. Ei sunt ridicaţi şi duşi spre locurile de suferinţă, în vagoane pentru vite, conform 
hotărârii din 10 iunie 1941 a „troicei operative” a Direcţiei Regionale Cernăuţi a Comisariatului 
Poporului pentru Securitatea de Stat al U.R.S.S. 


Pe data de 3 ianuarie, în lagărul bolşevic de muncă corecțională din regiunea Karaganda a 
Kazahstanului, se înalţă la ceruri Constantin al lui Andrei Negură, născut la 1891, fostul primar al 
satului Prilipcea (Prylypce) din fostul judeţ Cernăuţi al României. Fiind arestat în ziua de 21 iulie 1940 
şi inclus în categoria „elementelor care prezintă un pericol social”, va fi condamnat, la 7 aprilie 1941, 
de către Comisia Specială de pe lângă Comisarul Poporului pentru Afaceri Interne al U.R.S.S la 5 
ani de detenţie. 


În cea de a patra zi a sângerosului an 1942, în locul exilului din regiunea Tomsk a U.R.S.S., a închis 
ochii pentru totdeauna ţăranul Gheorhge al lui lon Traciuc din Corovia, sat de lângă Cernăuţi, născut 
la 1881, neştiutor de carte, deportat în Siberia, conform hotărârii din 9 iunie 1941 a „troicei operative” 
a Direcţiei Regionale Cernăuţi a Comisariatului Poporului pentru Securitatea de Stat al URSS. 
fiindcă „era rudă cu un trădător al patriei” sovietice. Împreună cu el, porneşte pe calea neîntoarcerii 
soţia, Elena a lui Alexei Traciuc, născută la 1893, care va muri în aceeaşi regiune Tomsk, pe data de 
6 iulie 1954. A rămas fiica lor, Domnica, născută la 1928, fără părinţi, singură, în ţinuturile fnghetului 
veşnic. 


Tot pe data de 4 ianuarie, într-un lagăr stalinist de muncă corecțională din regiunea Novosibirsk a 
Federaţiei Ruse, va trece la cele veşnice ţăranul Dumitru al lui Cozma Nimijanu din Tereblecea, 
născut la 1906, neştiutor de carte. Fiind arestat în ziua de 26 octombrie 1940 „pentru tentativa de 
trecere ilegală a frontierei de stat”, este condamnat, pe data de 7 iunie 1941, de către Comisia 
Specială de pe lângă Comisarul Poporului pentru Afaceri Interne al U.R.S.S., la 5 ani de detenţie. 
Fratele său, Pintilei al lui Cozma Nimijanu, născut la 1898, tot în ziua de 26 octombrie 1940, a hotărât 
să treacă în Patria istorică şi să scape de teroarea bolşevică, instaurată pe meleagurile voievodale. 
Este şi el reţinut de grănicerii stalinişti şi condamnat la 5 ani de lagăr. 


În aceeaşi zi de 4 ianuarie, într-un lagăr comunist de muncă corecțională din Republica Komi a 
Federaţiei Ruse, moare ţăranul Teodor al lui Lazăr Boacă, născut la 1889, în oraşul Storojineţ. 
Scumpa lui soţie, Maria, născută la 1895, împreună cu copiii: Aurora, născută la 1928; Olga, născută 
la 1929; Gheorghina, născută la 1934; Lazăr, născut la 1935; apucă, în vagonul pentru vite al 
„eliberatorilor”, la 14 iunie 1941, calea suferințelor spre pustiul stepelor kazahe, unde fiul Lazăr îşi va 
găsi mormântul, în blestemata regiune Aktiubinsk a Kazahstanului, părăsind această lume plină de 
durere în 1943. 


În ziua următoare, Mihai al lui lon Manolică, născut la 1915, în localitatea Jira din judeţul Piatra 
Neamţ al României, locuitor al satului Cuciurul Mare din fostul raion Storojineţ, fiind arestat de către 
grănicerii sovietici pe data de 3 august 1940 „pentru trecerea ilegală a frontierei de stat”, este 
condamnat de către Comisia Specială de pe lângă Comisarul Poporului pentru Afaceri Interne al 
U.R.S.S., la 8 ani de detenţie într-un lagăr stalinist de muncă corecțională. 5 ani de lagăr va primi, în 
aceeaşi zi de 5 ianuarie, Caterina a lui lon Morgoci din Broscăuţii Vechi, învăţătoare, cu studii medii 
de specialitate, care a dorit, la 31 iulie 1940, să părăsească acest ţinut mioritic, unde teroarea 
comunistă a fost ridicată la rangul de principiu. Nimereşte şi ea în mâinile grănicerilor bolşevici. 


Pe data de 8 februarie 1941, ţăranul Ştefan al lui Florea Dăscăliuc din satul-martir Mahala, fostul 
raion Noua Suliţă, este ferecat în lanţuri de către reprezentanţii organelor sovietice de represalii. În 
ziua de 14 aprilie, acelaşi an, Tribunalul Militar al Armatei a 12-a a Districtului Militar Special Kiev îl 
condamnă la 10 ani de detenţie „pentru trădarea patriei”. Peste 9 luni după anunţarea sentinţei, la 10 
ianuarie 1942, românul, născut la 1901, a coborât în pământul străin al Federaţiei Ruse, stingându-se 
din viaţă în blestemata regiune Sverdlovsk. A luat cu el dorul neîmplinit al libertăţii şi chipul sfânt al 
Patriei străbune. Participând la evenimentul sângeros de la Lunca, din iarna lui 1941, martirul a 
devenit „trădător al patriei socialiste”, iar întreaga sa familie, în număr de şase persoane, conform 
hotărârii din 9 iunie, acelaşi an, a „troicei oprtative” a Direcţiei Regionale Cernăuţi a Comisariatului 
Poporului pentru Securitatea de Stat al U.R.S.S., va porni spre întinsurile fără de sfârşit ale Siberiei 
de gheaţă. 


Astfel, în prima decadă a lunii ianuarie a anului 1942, în lagărele staliniste de muncă corecțională din 
Republica Komi, din regiunile Sverdlovsk şi Novosibirsk ale Federaţiei Ruse, precum şi din regiunea 
Karaganda a Kazahstanului; în locurile de exil ale regiunilor Tomsk şi Kemerovo, Federaţia Rusă, şi- 


au pierdut viaţa şapte martiri, iar doi români, arestaţi în 1940 şi duşi în neagra străinătate, vor primi 
câte cinci ani de privare a libertăţii. Mai târziu, ei vor continua şirul martirilor trecuţi la cele veşnice, 
fiindcă chinurile românilor din blestematele lagăre sovietice erau insuportabile. 

Mărţişor cu faţa tristă 


Țăranul lon al lui Zaharie Moloci a văzut pentru prima 
dată lumina zilei la 1872, în oraşul Siret din România. În 
perioada interbelică se stabileşte cu traiul în localitatea 
lurcäuti (lurkivti) din actuala regiune Cernăuţi. Înspăimântat 
de teroarea roşie instaurată pe plaiurile bucovinene de 
către dictatura stalinistă, în ziua de 26 septembrie 1940 se 
îndreaptă spre hotarul instalat de sovietici, dorind să 
ajungă la locul tinereţii sale. Nimereşte în mâinile 
grănicerilor comunişti, fiind aruncat în beciurile pline de 
groază ale închisorii cernäutene. După interogatorii feroce, 
care au durat circa 9 luni, Comisia Specială de pe lângă 
Comisarul Poporului pentru Afaceri Interne al U.R.S.S,, pe 
data de 5 iunie 1941, îl condamnă la 5 ani de detenţie 
„pentru tentativa de trecere ilegală a frontierei de stat”. 
Este transferat în blestemata regiune Sverdlovsk a 
Federaţiei Ruse, unde va trece în lumea celor drepţi la 2 
martie 1942, când primăvara a coborât pe întinsurile 
nesfârşite ale fostei Uniuni Sovietice. Soţia sa, Elena, 
născută la 1876, în aceeaşi localitate bucovineană, a fost 
arestată tot în aceeaşi zi de toamnă a neuitatului an 1940. 
Fiind dusă şi ea în Siberia, împreună cu scumpul ei soţ, se 
(images/stories/autoriGrior_ Petru _2.jpgptinge din viaţă pe data de 14 decembrie 1941. Ambii au 
murit într-un lagăr bolşevic de muncă corecțională. 

Lanturile nedreptätii au suspinat împreună cu ei până la ultima lor clipă. 

Pe data de 11 iunie 1941, „troika operativă” a Direcţiei Regionale Cernăuţi a Comisariatului Poporului 
pentru Securitatea de Stat al U.R.S.S. adoptă hotărârea privind deportarea ţărăncii, născută la 1893, 
în satul Cupca din Bucovina, fiind acuzată de faptul că „era rudă cu un element care prezintă un 
pericol social”. Împreună cu mama, apucă drumul suferințelor copiii: Mircea, născut la 1920; 
Constantia, născută la 1922; Radu, născut la 1926. În regiunea Aktiubinsk a Kazahstanului, în ziua 
de 8 februarie 1942, a închis ochii pentru totdeauna fiul Mircea. Peste o lună, la 3 martie, acelaşi an, 
a trecut la cele veşnice scumpa lor mamă. Au rămas cu inimile sfâşiate de durere, în blestematele 
stepe kazahe, pustii şi fără de sfârşit, Constantia şi Radu, doi români, să-şi ducă marile lor chinuri. 


Țăranul Gheorghe al lui Simion Adumitroaie, care a venit pe lume la 1911, în localitatea Sinäuti din 
Ţinutul Hertei, este arestat de reprezentanţii organelor represive ale regimului totalitar sovietic în ziua 
de 27 decembrie 1940. Întemniţat în închisoarea din Cernăuţi, va fi supus metodelor staliniste de 
tortură timp de 14 luni. Pe data de 4 martie 1942, Comisia Specială de pe lângă Comisarul Poporului 


pentru Afaceri Interne al U.R.S.S. îl condamnă la 8 ani de detenţie într-un lagăr bolşevic de muncă 
corecțională „pentru trecerea ilegală a frontierei de stat”. Foamea, setea, frigul, tortura şi bolile vor fi 
insotitoarele românului în acest imperiu al răului şi crimei. 


În ziua de 14 aprilie 1941, reprezentanţii Comisariatului Poporului pentru Afaceri Interne al U.R.S.S. îl 
pun în lanţuri pe Ilie al lui Dumitru Luchean, născut la 1894, în satul Igeşti din Bucovina, directorul 
şcolii primare din această frumoasă localitate românească, fiind acuzat de „activitate trădătoare”. 
Odată cu declanşarea operaţiunilor militare între România şi fostul imperiu bolşevic, este transferat în 
Siberia, unde sărmana lui inimă a încetat să bată la 10 martie 1942. S-a stins din viaţă în închisoarea 
nr. 2 din oraşul Sverdlovsk, Federaţia Rusă. Atunci, în straşnica temniţă siberiană a coborât moartea, 


Sg A 


Românul Filip al lui Dumitru Covalschi, care a venit pe lume la 1892, în vechea capitală a 
Bucovinei istorice, a fost arestat de reprezentanţii organelor staliniste de represalii în ziua de 24 
ianuarie 1941. Pe data de 27 mai, acelaşi an, Judecătoria Regională Cernăuţi îl condamnă la 5 ani de 
detenţie „pentru agitaţie antisovietică”. A închis ochii pentru totdeauna la 10 martie 1942, în lagărul 
comunist de muncă corecțională din regiunea Sverdlovsk a Federaţiei Ruse, unde va fi dus de către 


„eliberatori”, pornind din ţinutul durerii spre locul de odihnă veşnică. 


Țăranul llie al lui Zaharie Teclean, care a văzut pentru prima dată lumina soarelui la 1910, în 
localitatea storojineţeană lIgeşti, a intrat în mâinile grănicerilor din Detaşamentul nr. 97 al 
Comisariatului Poporului pentru Afaceri Interne al U.R.S.S. pe data de 27 septembrie 1940. După 
şase luni de interogatorii bestiale, în ziua de 14 mai 1941, Judecătoria Raională Storojineţ îl 
condamnă la 5 ani de detenţie „pentru complicitate la trecerea ilegală a frontierei de stat”. Fiind şi el 
dus în îndepărtata regiune Sverdlovsk a Federaţiei Ruse, trece în lumea celor drepţi la 12 martie 
1942. A murit în închisoarea nr. 2 din Turinul de Jos. 


Tot în aceeaşi zi de 12 martie 1942, în aceeaşi regiune Sverdlovsk din Federaţia Rusă, s-a înălţat la 
ceruri românul Metodie al lui Gheorghe Borşan, născut la 1811, în satul Costeşti (Kostynti) din 
actuala regiune Cernăuţi. Fiind încătuşat de către călăii bolşevici pe data de 7 aprilie 1941, va fi 
acuzat de faptul că a avut „intenţii de a-şi trăda patria”. Atunci amurgul, „cu paloş de flăcări, cu paloş 
de gâde lovise gâtul de lebădă-al zilei, răsucit peste visele” martirului. 


A doua zi, la 13 martie, tot într-un lagăr comunist de muncă corecțională din îndepărtata şi străina 
regiune Sverdlovsk, a trecut în împărăţia cerului ţăranul Zaharie al lui Teodor Motrescu, născut la 
1892, în actualul orăşel Crasna din Bucovina. Românul a fost întemnițat de către zbirii regimului 
totalitar stalinist pe data de 25 ianuarie 1941, fiind acuzat de „activitate de spionaj” în favoarea 
României. A murit în chinuri cristice, „cu-atâta dor de casă”. 


Pe data de 7 mai 1941, Comisia Specială de pe lângă Comisarul Poporului pentru Afaceri Interne al 
U.R.S.S. adoptă hotărârea privind deportarea täräncii Domnica a lui Constantin Popovici, născută la 
1916, în frumoasa localitate Mahala din pitoreasca Vale a Prutului istoric. Românca este acuzată de 
către regimul totalitar sovietic de faptul că „era rudă cu un trădător al patriei” socialiste. Fiind dusă în 
pustiul Nordului îndepărtat, se stinge din viaţă la 17 martie 1942, în Republica Komi a Federaţiei 
Ruse. Din pământul fnghetului veşnic porneşte această mândră bucovineancă spre împărăţia 
Domnului, lăsând în urmă marea ei dragoste de Neam şi Ţară. 


Peste două zile, la 19 martie, în straşnica închisoare nr. 2 din Turinul de Jos, regiunea Sverdlovsk a 
Federaţiei Ruse, a încetat să bată mult duruta inimă a ţăranului Ovidiu al lui Gheorghe Canter, 
născut în 1922, în satul Ropcea din Bucovina. Românul, fiind inclus de către autorităţile bolşevite în 
categoria „elementelor care prezintă un pericol social”, este încătuşat de „eliberatori” pe data de 28 


ianuarie 1941. Supus metodelor drastice de tortură comunistă, părăseşte această lume plină de 
suferinţe, luând cu el tinereţea, care a venit pe neaşteptate, ca un şuvoi de apă vie, mângâindu-i 
sărmana lui inimă încătuşată de lanţurile nedreptätii. 


Țăranul Petru al lui Dumitru Sereteanu a văzut pentru prima dată lumina zilei la 1914, în istoricul 
oraş Rădăuţi din actualul judeţ Suceava al României. În perioada interbelică se stabileşte cu traiul în 
localitatea Tărăşeni, fostul raion Hliboca al regiunii Cernăuţi. Călăii stalinişti îl arestează în ziua de 3 
decembrie 1940. Pe data de 27 februarie 1941, Tribunalul Militar al Armatei a 12-a a Districtului 
Militar Special Kiev îl condamnă la 8 ani de detenţie „pentru activitate de spionaj”. Este transferat în 
regiunea Sverdlovsk din Fedraţia Rusă, unde închide ochii pentru totdeauna la 21 martie 1942, într- 
un lagăr bolşevic de muncă corecțională. 


În ziua de 8 februarie 1941, tânărul Gheorghe al lui Alexandru Lencoste, care şi-a făcut apariţia în 
această lume la 1920, în pitoreasca localitate Mahala din Bucovina, intră în mâinile grănicerilor 
sovietici din Detaşamentul nr. 97 al Comisariatului Poporului pentru Afaceri Interne al U.R.S.S. Pe 
data de 14 aprilie, acelaşi an, Tribunalul Militar al Armatei a 12-a a Districtului Militar Special Kiev îl 
condamnă la 10 ani de detenţie „pentru trădarea patriei”. A participat la evenimentul sângeros de la 
Lunca, din februarie 1941. Apucă şi el drumul spre regiunea Sverdlovsk, unde trece la cele veşnice în 
ziua de 22 martie 1942. În satul său de baştină au coborât „nopţi cu plânsul mamelor amuţit în zori”. 


Țăranul Constantin al lui Grigore Nicolaiciuc, născut la 1897, în satul Carapciu din frumoasa Vale 
a Siretului, a intrat în numărul celor 260 de români, arestaţi de către călăii comunişti în ziua de 1 
aprilie 1941. Aruncat în beciurile N.K.V.D. - ului din Hliboca, va fi supus la cele mai groaznice chinuri. 
Odată cu declanşarea operaţiunilor militare între România şi fosta Uniune Sovietică, bucovineanul 
este transferat în îndepărtata regiune Sverdlovsk din Federaţia Rusă. În blestematul lagăr de muncă 
corecțională, în fiecare zi „încruntat şi sumbru urcă răsăritul”. A trăit cu „gândul libertăţii” până la 25 
martie 1942, sperând că Patria-mamă îl va scoate din acest infern. Cu această dorinţă a trecut în 
lumea celor drepţi. A rămas „frânt pe drumul dorului visul de feciori”. 


Alexei al lui Dumitru Slimac a văzut lumina zilei la 1907, în vechea capitală a Bucovinei istorice. 
Obtinând studii medii, este încadrat în componenţa funcţionarilor Primăriei municipiului Cernăuţi. Va fi 
arestat pe data de 20 septembrie 1940 şi supus interogatoriilor staliniste timp de 18 luni. În ziua de 30 
martie 1942, Comisia Specială de pe lângă Comisarul Poporului pentru Afaceri Interne al U.R.S.S. îl 
condamnă la 5 ani de detenţie într-un lagăr bolşevic de muncă corecțională „pentru trecerea ilegală a 
frontierei de stat”. Pentru el au continuat chinurile cristice din Gulagul sovietic. 


În iunie 1941, ţăranul Vasile al lui Gheorghe Puiu din Tureatca, Ţinutul Hertei, născut la 1895, 
conform hotărârii „troicei operative” a Comisariatului Poporului pentru Securitatea de Stat al U.R.S.S,, 
este dus în regiunea Aktiubinsk a Kazahstanului, fiindcă „era rudă cu un trădător al patriei” socialiste. 
Împreună cu el, apucă drumul calvarului bolşevic soţia sa, Varvara, născută la 1890, şi copiii: 
Haritina, născută la 1924; Vladimir, născut la 1929. În stepele pustii şi fără margini kazahe, bătute de 
vânturi sălbatice şi de ierni cumplite, au trecut la cele veşnice părinţii. Mama a murit în februarie 
1942, iar tatăl a închis ochii pentru totdeauna în luna martie, acelaşi an. Au rămas sărmanii copii 
singuri în această lume plină de suferinţe. Atunci doina românilor „s-a stins din fluiere”. 


Țăranul Nicolae al lui lon Carp, născut la 1902, în localitatea Vancicäuti din Basarabia, pentru faptul 
că în perioada interbelică a fost membru al unui partid cu vederi democratice din România, conform 
deciziei din 9 iunie 1941 a „troicei operative” a Direcţiei Regionale Cernăuţi a Comisariatului 
Poporului pentru Securitatea de Stat al U.R.S.S., este deportat în Siberia. Românul porneşte,spre 
pământul îngheţului veşnic împreună cu soţia şi cu cele două fiice ale sale. În regiunea Tiumen a 
Federaţiei Ruse, în martie 1942, s-a stins din viaţă fiica Olga, care a venit pe lume la 1926. Jalnic au 
bocit-o părinţii, „cu glasul frânt de-atâta nedreptate”. 


Tot în luna martie a anului 1942, în îndepărtatul ţinut Krasnoiarsk din Federaţia Rusă, s-a înălţat la 
ceruri Constantin al lui Florea lacobet, care a văzut pentru prima dată lumina soarelui la 1884, în 
satul-martir Mahala din Bucovina. Fiind acuzat de autorităţile sovietice de faptul că „era rudă cu un 
trădător al patriei”, va fi dus în taigaua siberiană, unde şi-a găsit mormântul. Țăranul este deportat în 
baza deciziei Comisiei Speciale de pe lâmgă Comisarul Poporului pentru Afaceri Interne al U.R.S.S. 
din 7 mai 1941. În ultima clipă a vieţii sale, mahaleanul s-a rugat cu lacrimi în ochi ca baştina lui 
dragă să nu-l uite. 


- Va urma - 
Nota Redactiei 


- Vom trăi vremurile când cineva va scrie un asemenea „răboj” despre românii abandonaţi de Țara-Mamă aflați la discretia 
saltimbancului Zelenski si a naziștilor ucraineni ? Despre românii rămași sub ocupație, costumati cu de-a sila în salopete 
militare cu însemnele unui stat artificial neprieten al românilor, despre conationalii noștri transformați în carne de tun într- 
un război care nu-i al nostru ? 

- Vom trăi vremurile când cineva va scrie despre trădătorii de neam şi ţară alogeni de la București care i-au abandonat pe 
românii din nordul Bucovinei, din Ținutul Herţa și din zonele Basarabiei ciuntite ? 

- Vom trăi vremurile când cineva va scrie despre cum sunt umiliti preoții ortodocși care slujesc în limba română în 
bisericile din Ucraina ? 

- Vom trăi vremurile când cineva va scrie despre cum sunt protejaţi „refugiații” ucraineni în România și cum sunt umiliti 
românii săraci din România ? 


xI 


- Vom trăi vremurile când cineva va scrie despre „Marea Trădarea Naţională” a slugilor prea-plecate Înaltelor Porti ale 
iadului globalist si despre un adevărat Tribunal al Poporului Român? 
- Vom trăi vremurile când, pentru a salva neamul de la pieire românii vor cere: RO-EXIT ? 


- Încă nu-i prea târziu ! 

